Alpine (automerkki)

Alpine (myös Alpine-Renault tai Renault Alpine) on ranskalainen urheilu- ja kilpa-automerkki, jonka omistaa Renault. Jean Rédélé perusti valmistajayhtiön Société des Automobiles Alpine vuonna 1955 Dieppessä. Yhtiö siirtyi Renaultin omistukseen vuonna 1973.

Alpinen tuotanto lakkautettiin alun perin 1995. Renault herätti merkin uudelleen henkiin 2017.

pienoiskuva
Lokakuussa 2022 yhtiö esitteli Alpine Alpenglow vetyauton. Auto on yksipaikkainen konseptiauto, jonka inspiraation sanotaan olevan peräisin Formula 1- ja FIA World Endurance Championship -sarjoista. Auto on suunnattu ratakäyttöön. Yritys ei ole kertonut yksityiskohtia sen moottorista, mutta yritys viittaa hybridijärjestelmään ja vetyä käyttävään polttomoottoriin.

 Moottoriurheilussa 
Yrityksen Alpine A110 menestyi rallissa 1970-luvulla ja Alpine voitti valmistajien mestaruuden rallin maailmanmestaruussarjassa vuonna 1973.

Merkki esiintyy Formula 1 -sarjassa nimellä Alpine F1 Team.

Vuonna 2013 merkki osallistui European Le Mans Series (ELMS) -sarjaan nimellä Signatech Alpine. Seuraavana vuonna merkki osallistui FIA WEC -sarjaan ja Le Mansin 24 tunnin ajoon LMP2-luokassa.

 Mallit 
 Nykyiset mallit 
 Alpine A110 (2017-)
 Alpine A290 (2024-)
 Alpine A390 (2025-)

 Entiset mallit 
 Alpine A106 (1955-1961)
 Alpine A108 (1958-1965)
 Alpine A110 (1962-1977)
 Alpine GT4 (1963–1969)
 Alpine A310 (1971-1984)
 Alpine GTA (1984-1991)
 Alpine 610 (1991-1995)

 Konseptiautot 
 Renault Alpine A110-50 (2012)
 Alpine Vision Gran Turismo (2015)
 Alpine Vision (2016)
 Alpine Alpenglow (2022)
 Alpine A290_β (2023)
 Alpine A390_β (2024)

Palkinto
Vuoden auto Euroopassa
 2025 – Alpine A290

Historia
17. toukokuuta 1922: Jean Rédélé syntyy Dieppessä Normandiassa Ranskassa. Hänen isänsä Émile työskentelee Renault'lla moottoreiden testaajana.

1946: Jean Rédélé valmistuu arvostetusta HEC-kauppaokorkeakoulusta, . 17. joulukuuta hän perustaa kotikaupunkiinsa Société des Grands garages de Normandie -nimisen yrityksen ja palkkaa isänsä myymään Renault-autoja. Samalla hän valmistelee Renault 4CV -autonsa paikallisia kilpailuja varten. Hän debytoi Dieppe-rallissa vuonna 1950, ja menestyy myöhemmin Rallye Monte Carlossa.

1953: Renault pyytää hänet valmistelemaan viisi kilpa-autoa Mille Migliaa varten. Yhteistyö on menestyksekäs: autot voittavat sarjoissaan.

1954: Jean Rédélé ja hänen ystävänsä Louis Pons voittavat Coupe des Alpes -kilpailua viritetyssä 4CV-autossa. Voiton kunniaksi hän antoi vastaperustetulle yritykselle nimen Société des Automobiles Alpine. Yrityksessä hän kehitti omia autoja. Hän aloitti autolla Alpine A106 Mille Milles, josta tuli Pariisin autonäyttelyn sensaatio samana vuonna. Nimi A106 tuli Renault'n oman nimeämisjärjestelmän mukaan.

1960: A108-malli esitellään Berlinette Tour de France -nimisenä Pariisin autonäyttelyssä.

1962: A108-mallin pohjalta kehitetty A110 esitellään Pariisissa. Samana vuonna Renault esittää uutuusmallinsa Renault 8:n. Tämä malli käyttää samoja osia, esimerkiksi jousitus ja jarrut, kuin Alpine.

1965: A110-malliin asennetaan 1300 cc:n moottori joka perustui Gordinin moottoriin.

1966: A108-mallin tuotanto päättyy.

1969: Alpine A110 saa Renault 16 -mallin 1,6-litraisen moottorin.

1970: Renault ostaa enemmistön Alpine-yrityksestä.

1971: Alpine A110 voittaa kansainvälisen rallimestaruuden. A310 esitellään Geneven autonäyttelyssä.

1973: Alpine A110 voittaa Rallin maailmanmestaruussarjan.

1974: 1600 SX, SI ja SC -malleja varten Alpine kehittää uudenlaisen jousituksen, jonka se ottaa käyttöön uudessa A310-mallissa. Alpinen rakentama tehdastallin Renault 17 Gordini voittaa MM-sarjan yhdysvaltalaisen osakilpailun Press-on-Regardless Rally. Alpinen talous kärsii kun Ranskan hallitus kieltää kaiken moottoriurheilun maassa.

1975: A110-mallinen ralliauto osallistuu viimeistä kertaa kilpailuun.

pienoiskuva|Alpine A310 V6.
1977: Kesäkuussa Alpine päättää A110-mallin tuotannon. Viimeinen Berlinette on vihreä 1600 SX. Jopa Espanjan tehtaalta joudutaan toimittamaan osia jotta auto valmistuu. Yhteensä 7176 Berlinette-autoa valmistui Dieppessä. Bulgarialaisten, espanjalaisten ja meksikolaisten valmistajien kanssa tehdään lisenssisopimuksia ja seuraavina vuosina Berlinette saa useita seuraajia. Yksikään näistä ei kuitenkaan saavuta samaa menestystä. Guy Fréquelin voittaa Ranskan rallimestaruuden Alpine A310-V6 -autossa.

1996: Renault päättää että A610 on viimeinen rakennettu Alpine-auto. Yrityksen johto ei usko pystyvänsä rakentamaan taloudellisesti menestyvää automallia niin pienille markkinoille. Dieppen Alpine-tehtaassa kootaan Renault Sport -autoja, joten urheiluautojen valmistus jatkuu tehtaassa.

 10. elokuuta 2007: Jean Rédélé kuolee 85-vuotiaana.

2007: Lokakuussa Renault ilmoittaa ottavansa Alpine-merkin käyttöön uudestaan, uusia malleja tulee vuoden 2010 jälkeen.
2017: Ensimmäinen uusi Alpine-malli, A110, esitellään maaliskuussa Geneven autonäyttelyssä.
2021: Formula 1 -sarjassa Renault vaihtoi nimekseen Alpine.

 Lähteet 

Aiheesta muualla

 Alpine Planet 
 Alpine maahantuojansa sivustolla 
 Renault Alpine Owners Club  
 Club Alpine Renault 
 Mille Miles 

*